ჯიგალაზადე იუსუფ სინან-ფაშა
ჯიგალაზადე იუსუფ სინან-ფაშა (თურქ. Cığalazade Yusuf Sinan Paşa; დ. ? — გ. 1606) — ოსმალეთის იმპერიის დიდი ვეზირი 1596 წლის ოქტომბერ-დეკემბერში. იგი იყო ასევე კაპუდან-ფაშა 1591-1595 და 1599-1604 წლებში. იგი დაიბადა მესინის მახლობლად არისტოკრატულ ოჯახში 1545 წელს, მისი მამა ვისკონტი, იყო მეკობრე ესპანეთში ხოლო დედა წარმოშობით თურქი კასტელნუოვოდან (ამჟამად ჰერცეგ-ნოვი). ვისკონტმა და მისმა ვაჟმა 1560 წელს ჯერბის ბრძოლაში გაიმარჯვეს. 1574 წელს იგი წარმატებით გაუძღვა ოსმალეთის ფლოტს, 250 დან 300 საბრძოლო გემს და დაახლოებით 75 000-მდე კაცს ტუნისში. 1575 წელს ის გახდა იანიჩრების აღა და შეინარჩუნა თანამდებობა 1578 წლამდე. 1590 წლის ზავის შემდეგ ის დაინიშნა ერზურუმის გუბერნატორად და 1591 წელს გახდა და 1595 წლამდე იყო ოსმალეთის ფლოტის მთავარი ადმირალი ანუ კაპუდან-ფაშა. მან სცადა, რომ აეღო ჰატკინის ციხესიმაგრე რომელიც დაეცა 1586 წელს სექტემბერში, ხოლო 1596 წელს კერესტესის ბრძოლაში გამარჯვება მოიპოვა. გაწეული სამსახურისთვის იგი დააჯილდოვეს და დიდი ვეზირის წოდება მიანიჭეს. 1587 წლის დეკემბრიდან 1598 წლის იანვრამდე იყო დამასკოს ბეიელერბეი. 1599 წლის მაისში იგი მეორედ გახდა კაპუდან-ფაშა. მისი 1605 წლის კამპანია არ იყო წარმატებული. ამავე წლის დეკემბერში ვანის ციხესიმაგრიდან უკან დაბრუნებისას გარდაიცვალა.